▪ Go ka tswa go na le Dibaebele tse dintsi ka puo ya gago tse o ka tlhophang mo go tsone. Le fa thanolo nngwe le nngwe ya Lefoko la Modimo e ka go solegela molemo, tse dingwe di kwadilwe ka puo ya bogologolo le e e dirisiwang ke batho ba ba rutegileng e go leng thata go e tlhaloganya. (Ditiro 4:13) Tota e bile dithanolo dingwe di fetola molaetsa o o utlwalang sentle wa Baebele ka go ikaega ka dingwao. Ka sekai, jaaka re bone mo ditlhogong tse di simololang mo makasineng ono, Dibaebele dingwe di emiseditse leina la Modimo, Jehofa, ka direto tse di jaaka “Modimo” kgotsa “Morena.” Ka jalo, fa o tlhopha Baebele, batla e e ranotsweng ka puo e e tlhaloganyesegang motlhofo e e dirang gore o rate go tswelela o bala. Le teng mono re ile ra gakololwa gape gore ga re rosi mo ntweng ya rona ya go lwela tumelo. Mokaulengwe mongwe wa semoya, yo ka nako eo re neng re sa mo itse, o ne a iketleeditse go rwala maikarabelo a go duelela madi a a setseng. Le fa go ntse jalo, re ne re sa tlhoke go dirisa madi ao a a neng a re abela one ka bopelotshweu, ka gonne re ne ra kgona go dira dithulaganyo tse dingwe.